钦定古今图书集成/明伦汇编/闺媛典/第310卷 > 皇清四十三 > 金元彦妻汪氏
## 钦定古今图书集成/明伦汇编/闺媛典/第310卷 > 皇清四十三 > 金元彦妻汪氏

按《休宁县志》：“汪氏，中市金元彦妻。夫殁，氏年二十五，长子六龄，次遗腹。家贫，内外无倚，绸缪拮据，艰苦万端，斋居小楼，纺绩抚孤，谢绝一切姻属宴会子长，督其及时营先世窀穸。外家嗣绝，岁时奉祀，皆敬承之。苦节六十年，年八十五。郡邑旌其门。”